જો નીતિમત્તા અને પ્રામાણિકતાને કાયમ માટે જાળવવા હશે તો આપણે સાદગીભર્યુ સંતોષી જીવન અપનાવવુ પડશે. સગવડ કરતાં વધારે, શાંતિ અને સંતોષમાં રહેલા સુખનો વિચાર કરવો પડશે. જીવનની જરૂરિયાત જ્યાં ઓછી છે ત્યાં કમાવા માટે અનિતીનો આશરો લેવો પડતો નથી. દરેકે હિંમતપૂર્વક પોતાની જીવન શૈલીને બદલાવવી પડશે અને ત્યારેજ આમૂલ પરિવર્તન સર્જાશે. આવું બાહ્ય જીવન આંતરિક વિકાસ માટે અત્યંત જરૂરી છે. તે વગર સાધક સિદ્ધિના પંથે સંવેગથી આગળ નથી વધી શકતો.